Diari Oficial de la Generalitat Valenciana


Sumari del DOGV 4338, del 18-09-2002 (2002/9858)

Notificació a la OP núm. 672 Sonex Levante, Coop. Valenciana, de la Resolució de 26 de juliol del 2002, del director general de Producció Agrària, de reintegrament de l'ajuda a la retirada de taronja i clementina. Campanya 97/98.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4338

Data del DOGV
:   18-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9858


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació a la OP núm. 672 Sonex Levante, Coop. Valenciana, de la Resolució de 26 de juliol del 2002, del director general de Producció Agrària, de reintegrament de l'ajuda a la retirada de taronja i clementina. Campanya 97/98. [2002/9858]
  
Vistes les actuacions practicades en l'expedient de la OP núm. 672 Sonex Levante, Coop. V., per la retirada de taronja i clementina, línia 1501, campanya 97/98, s'han pogut constatar els fets següents:
  
1. La OP núm. 672 Sonex Levante, Coop. V., amb domicili social a la Senda Mitjana, s/n, de Nules (Castelló) i CIF núm. F-12456182, va ser reconeguda com a OP d'àmbit autonòmic mitjançant resolució del director general de Desenrotllament Rural i Producció Agrària de la CAPA el 15/12/97, per a la categoria V (cítrics).
  
2. Sobre la base dels reglaments (CE) 2200, del Consell, de 28 d'octubre de 1996, i 659/97, de la Comissió, i la resta de normativa comunitària i nacional que regula la indemnització comunitària de retirada (ICR) per la producció entregada de diversos productes no posats a la venda per una organització de productors.
  
La OP núm. 672 Sonex Levante, Coop. V., va efectuar retirades de mercat per als productes i períodes que s'assenyalen a continuació, i va percebre els imports que es detallen.
  
Campanya 1997/98 Taronja Línia Feoga B01.1501.013
  
Mesos Kg retirats Ingressos nets Import pagat
  
 PTA.
  
Gener 15.320 1.722 293.047
  
Totals 15.320 1.287 331.908
  
Campanya 1997/98 Clementina Línia Feoga B01.1501.020
  
Mesos Kg retirats Ingressos nets Import pagat
  
 PTA.
  
Gener 780.763 64.569 67.477.730
  
Febrer 990.766 54.896 72.034.969
  
Totals 1.733.332 259.465 05.299.958
  
3. Amb data 19/6/98 i 8/10/98 es van realitzar a la OP núm. 672 Sonex Levante Coop. Valenciana les inspeccions preceptives i es van elevar les actes d'inspecció corresponents prèvies al pagament de ICR per a clementina i taronja respectivament, pels Servicis Territorials de la Conselleria d'Agricultura, Pesca i Alimentació de Castelló. En les actes esmentades no consta irregularitat i, en conseqüència, es procedix a pagar a la OP núm. 672, segons el desglossament de l'apartat segon, els imports sol·licitats.
  
4. No obstant el que s'indica en l'apartat tercer, l'informe definitiu, elaborat per la Intervenció General de la Generalitat Valenciana amb data 21/05/01, en el punt 6 Conclusions, assenyala que davant de la impossibilitat de realitzar les actuacions necessàries per a verificar la correcta obtenció i aplicació de l'ajuda, així com la veracitat de la documentació entregada pel beneficiari, hem de concloure instant a la Conselleria d'Agricultura, Pesca i Alimentació, òrgan gestor de l'ajuda, que inicie el procediment de reintegrament de la totalitat de la subvenció:
  
Línia 1501: 38.056.003 PTA.
  
5. Tot això sobre la base de l'article 8.2.b), que desplega les funcions de la Viceintervenció General de Control Financer, de l'Orde d'11 de setembre de 2001 de la Conselleria d'Economia, Hisenda i Ocupació, en desenrotllament del Decret 90/2001, de 22 de maig, del Govern Valencià, que aprova el Reglament Orgànic i Funcional de la Conselleria d'Economia, Hisenda i Ocupació, i les disposicions dels articles 47 i concordants del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny 1991, ha de procedir-se al reintegrament de les quantitats indegudament percebudes i al pagament dels interessos de demora corresponents des del moment del pagament de la subvenció o ajuda.
  
6. L'acord d'inici de procediment de reintegrament, amb data 15/02/02, es notifica a la OP núm. 672 Sonex Levante Coop. Valenciana a través de carta certificada amb justificant de recepció; carta que va ser tornada, el 25/2/02, amb la indicació en la casella corresponent de la paraula ?desconegut?.
  
Atés que no s'ha pogut practicar la notificació a l'empara de les disposicions de l'article 59.4 de la Llei 30/92, de Procediment Administratiu, es va publicar l'acord d'inici de reintegrament de l'ajuda el 9/5/02 en el Diari Oficial de la Generalitat Valenciana núm. 4245, pàgina 12.915.
  
La OP núm. 672 va presentar al·legacions (20/5/02) a l'acord d'inici de reintegrament: ?que la documentació requerida per al control per la Intervenció General es troba preparada per a ser examinada?. De les quals se'n va donar trasllat a la Intervenció General (28/5/02). Esta va mantindre les conclusions del seu informe definitiu (21/5/01).
  
A estos fets són d'aplicació els següents:
  
Fonaments jurídics
  
Vistos els R (CE) 2200/96, del Consell, pel qual s'establix l'organització comuna de mercats en el sector de les fruites i hortalisses, el R(CE) 4045/89, el Decret 90/2001, de 22 de maig, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, l'Orde d'11 de setembre de 2001 (que desenrotlla l'anterior decret), el R(CE) 659/97, de la Comissió, i la resta de normativa que regula la indemnització de retirada (IRC) per la producció entregada de diversos productes. Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, el Decret 178/96, de 2 d'octubre, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, l'Orde de 16 de maig de 1997, de la CAPA, per la qual es desplega el seu reglament orgànic, i la resta de legislació pertinent.
  
1. A l'empara del que es preveu en els articles 84.4 i 112 de la Llei de Règim Jurídic de les Administracions Públiques i del Procediment Administratiu Comú, és aconsellable, per raons d'economia processal, prescindir de l'audiència a l'interessat i passar a resoldre sense més tràmits, ja que per a això no es tindran en compte nous fets o documents no recollits en l'expedient originari.
  
2. El R (CE) 659/97, de la Comissió, establix en el seu article 5, apartat 2, que la sol·licitud prevista en l'apartat 1 farà referència almenys a un període mensual, haurà d'anar acompanyada de justificants que confirmen la quantitat de cada producte comercialitzat i la quantitat de cada producte comercialitzat no posat a la venda per l'organització de productors?.en el seu apartat 3r, en examinar cada una de les sol·licituds, els estats membres comprovaran si es respecten els límits establits en els articles 23 i 24 del Reglament 2200/96. En el cas que sobrepassen els dits límits, tenint en compte les indemnitzacions ja pagades. Les quantitats que excedisquen dels dits límits es tindran en compte en examinar la sol·licitud següent.
  
3. Del contingut dels apartats quart i quint de la relació de fets ha quedat verificat que la Viceintervenció General del Control Financer de la Conselleria d'Economia, Hisenda i Ocupació no va tindre, en el seu dia, accés als suports comptables i administratius de l'entitat beneficiària, la qual cosa suposa no poder verificar els controls que determina el Reglament 4045/89, del Consell, en relació amb els articles 18.2.b) del Decret 90/2001, de 22 de maig, del Govern Valencià, que aprova el Reglament Orgànic i Funcional de la Conselleria d'Economia i Hisenda, desplegat per mitjà de l'Orde d'11 de setembre de 2001, en el seu article 8.2.b); i les disposicions de l'article 47 i concordants del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991. Tenint en compte que la Intervenció va mantindre les conclusions del seu informe definitiu, ha de procedir-se al reintegrament de les quantitats indegudament percebudes i al pagament dels interessos de demora corresponents des del moment del pagament de la subvenció o ajuda.
  
Per tot això, resolc:
  
Primer
  
Declarar que l'organització de productors núm. 672 Sonex Levante Coop. Valenciana ha impedit verificar a la Intervenció General els controls financers que determina el R (CE) 4055/89, del Consell, i la resta de normativa comunitària i nacional derivades. En conseqüència, procedix no reconéixer el dret a les ajudes pagades, per al producte taronja, mitjançant Resolució (13/11/98) 365.428 PTA.; i, en clementina, Resolució (13/7/98) 82.995.968 PTA., la qual cosa suma un total de 154.378,33 euros (85.223.088 PTA.)
  
Segon
  
Com a conseqüència, procedix reclamar les quantitats pagades indegudament percebudes corresponents a la campanya 97/98, que han de ser reintegrades en la totalitat, l'import global de la qual ascendix a 154.378,33 euros més els interessos corresponents.
  
Tercer
  
El dit import global haurà de ser reintegrat, incrementat amb els interessos corresponents aplicats pel Banc Central Europeu, a les seues operacions en euros, publicat en el Diari Oficial de les Comunitats sèrie C vigent en la data del pagament indegut i incrementat amb tres punts percentuals, el dit interés serà calculat d'acord amb el termini transcorregut entre el pagament i el reembors de les quantitats percebudes en excés pel beneficiari. El pagament de la quantitat exigida haurà de realitzar-lo d'acord amb l'article 20.4 del Reglament General de Recaptació aprovat per mitjà del Reial Decret 1684/99, de 20 de desembre, i modificat per mitjà del Reial Decret 448/95, de 24 de març.
  
A l'efecte, el Servici Territorial de la CAPA a Castelló realitzarà totes les actuacions que resulten pertinents a fi de requerir la suma resultant, que haurà de ser reintegrada en el termini d'ingrés voluntari previst en l'article 20.4 del Reglament General de Recaptació aprovat per mitjà del Reial Decret 1684/99, de 20 de desembre, i modificat per mitjà del Reial Decret 448/95, de 24 de març.
  
La present resolució no posa fi a la via administrativa, i contra ella pot interposar-se en el termini d'un mes, comptador des de l'endemà de la seua recepció, un recurs d'alçada davant de la consellera d'Agricultura, Pesca i Alimentació, de conformitat amb les disposicions dels articles 114 i 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 12 de setembre de 2002.- El director general de Producció Agrària: Enrique Bellés Llopis.